442 



C. G. Estlander. 



il entent ceste parole et dit: Voirement 

 estes vous des chevaliers de Cornoualle 

 qui tant estes bonis par un seul chevalier, 

 or sachiés voirement, se ie n'ay mes ar- 

 mes, si irai-ge apres tout desarmé, car ié 

 veul mieulx mourir que ie ne face tout 

 mon pouoir de secourre madame Yseult. 

 Quant ceulx voient qu'il ne peuent aultre- 

 ment faire, il ly aportent unes armes et 

 l'arment, puis ly amainent un cheval, et 

 il monte, et quant il est armé et appareillé, 

 si ly baillent un escu et un glaive. Lors 

 s'en part le chevalier de leans et s'en va 

 grant erre apres Palamides au plus droit 

 qu'il peut, et ceulx de leans viennent au 

 roy, si ly dient: Sire, le chevalier navré 

 s'en va apres le chevalier qui madame en 

 maine. — Certes, fait le roy, il en fera 

 son pouoir, ce sachiés certainement, mais 

 ce est néant, car il est encore trop navré 

 et ie chevalier qui l'en maine est trop bon 

 chevalier, se Tristan n'y va, perdye est la 

 reyne, car ce luy qui l'en maine ne la puet 

 perdre par nul aultre que par Tristan. 



Ainsy parle le roy Marc moult courou- 

 cié de grant manière, et le chevalier navré 

 chevauche tant qu'il a ataint Palamides, et 

 se aucun me demandoit qui le chevalier 

 estoit, ie diroie que ce estoit Lambegues 

 qui fu maistre de Boors de Gaunes qui 

 n'estoit mie encore chevalier, mais il le fu 

 asses tost apres. Et fu celuy Boors le 

 meilleur chevalier qui fust au reaulme du 

 roy Ban, fors Galaael et Lancelot. Celuy 

 Lambegues, dont ie vous conte, fist ia une 

 telle bonté au reaulme de Gaunes, corne ie 

 vous diray. Il avint que le roy Claudas 

 de la déserte par aventure avoit assis la 

 cite de Gaunes, et ceulx de la cite n'avoi- 

 ent plus pouoir d'eulx deffendre, si les avoit 

 le roy Claudas menés, et sachiés qu'il haoit 

 Lambegues plus que nul aultre homme. 

 Un iour parla le roy Claudas à ceulx de la 

 cite et leur dit: Seigneurs, vous veés tout 



apertement que ie vous puis destruire, se 

 ie veul, et sachiés certainement que ie vous 

 destruire [-ray], se vous ne faites paix. Et 

 ceulx qui avoient paour d'estre destruits 

 distrent: Sire, nous somes près de faire 

 paix. — Or me rendes donc, fait le roy 

 Claudas, Lambegues, le neveu Farien, pour 

 faire ma volunte, et ie vous en lerray donc 

 aler tous quites, ou aultrement vous n'au- 

 rois ia paix à moy. Et ceulx de la cite 

 respondirent: Nous nous conseillerons huy 

 de ceste chose et demain nous en ferons 

 savoir la vérité ou de le donner ou de 

 le deffendre. — Ce veul-ge volentier, ce 

 dit le roy Claudas. Lors se partirent 

 du roy et se conseillèrent qu'il pouroient 

 faire de ce que le roy Claudas leur requi- 

 roit, si trouvèrent en leur conseill qu'il ne 

 rendroient mie Lambegues au roy Claudas, 

 car ce seroit desleaulte. Quant Lambegues 

 ouy que pour luy pouoit délivre la cite, il 

 dit que il vouloit mieulx mourir que la 

 cite fust destruite ne tout le peuple qui 

 dedens estoit. Lors dit à Farien son oncle 

 que il iroit au roy Claudas pour garantir 

 la cite, et Farien dit que non feroit, car 

 trop seroit grant daumage, se il estoit des- 

 truit. toutes fois dit Lambegues .que il 

 iroit. lors demande ses armes. Beau neveu, 

 fait Farien, que te vauldront tes armes? 

 elles ne te vauldront néant, nul [mieulx] 

 te vauldroit mercy crier. Et Lambegues 

 dist que ia mercy n'y crieroit, ne pour crier 

 mercy aloit il mie, ne ses armes n'y por- 

 toit il mie pour bataille qu'il vousist faire, 

 mais ie ne veul mie, fait il, aler devant 

 mon anemy mortel ainsy come ribault. Quant 

 Lambegues fu armé, il monte maintenant 

 et s'en va hors de la cite tout seul et tant 

 fait qu'il vient devant la tente du roy Clau- 

 das, et lors descent ne ne dit mot du monde, 

 ains vient devant le roy Claudas et gette 

 ses armes à ses pies, et quant le roy Clau- 

 das ly voit ce faire, il ly dit: Lambegues, 



